सरकारी कंपनी एनएमडीसी ने पिंड (लंप) अयस्क और लौह अयस्क चूरे के दामों में प्रति टन 150 रुपये बढ़ोतरी की घोषणा की है। यह बढ़ोतरी मंगलवार से लागू हो गई। कर्नाटक को इस बढ़ोतरी से बाहर रखा गया है जहां कंपनी ने कम बिक्री को देखते हुए जून में कीमतों में प्रति टन 300 रुपये की कटौती की थी। एनएमडीसी ने कहा कि पिंड अयस्क के दाम 3,050 रुपये से बढ़ाकर 3,200 रुपये प्रति टन और चूरे की कीमत 2,810 रुपये से बढ़ाकर 2,660 रुपये प्रति टन कर दी गई है। सूत्रों का कहना है कि मांग बढऩे और ओडिशा सरकार द्वारा रॉयल्टी बढ़ाने से कीमतों में बढ़ोतरी की गई है। उद्योग से जुड़े अधिकारियों के मुताबिक ओडिशा में खनन कंपनियां पहले कम शुल्क ले रही थीं लेकिन पिछले दो महीनों में उन्होंने 250 से 300 रुपये की बढ़ोतरी की है। छत्तीसगढ़ में भी लौह अयस्क की बिक्री बढ़ी है।